Държавен вестник, бр. 23, 2018 г., стр. 143

БРОЙ  23	
Д Ъ Р Ж А В Е Н  В Е С Т Н И К 	
СТР.  143  
Клас ХIX. Травми, отравяния и някои други последици от въздействието на външни причини (S00-T98).
Експертното решение за определяне годността на всички категории състав (по отделните графи), получили травми в отделна 
или няколко анатомични области, задължително се взема след завършване на лечението и временната неработоспособност 
в законоустановените срокове. Според пълното диагностично уточнение и клиничната прогноза всеки конкретен случай се 
отнася към отделната буква на рубриката, съответстваща на водещото увреждане, като решенията са дадени в табличната 
част.
Травми на главата (S00-S09)
S02 Счупване на черепа и лицевите кости
Закрито или открито счупване без или със вътречерепна травма. Ако счупването не е характеризирано като закрито или 
открито, следва  да се  класифицира  като закрито.
Включват се счупвания на черепа със или без увреждане на мозъка, верифицирано  с КТ, МРТ, рентгенографии. Счупването 
на черепа трябва да се обективизира с документ от здравното заведение, провело лечението на болния. Задължително е 
ЕЕГ изследване и точно определяне на размера на дефекта в квадратни мм, чрез рентгенова снимка, компютърно или МРТ 
изследване и неговото описание (ръбове, пластика, местоположение и др.). 
При счупване на черепа, съчетано с вътречерепна травма, решението е по буква А – негодни. При счупване на черепа 
с костен дефект над 4 кв. см без увреждане на ЦНС – негодни. При близка давност на травмата решението се взема в 
зависимост от тежестта на остатъчната симптоматика. По графи 2, 3, 4 и 5 подлежат на лечение в законоустановения срок 
с последващо експертно решение след стабилизиране на състоянието. 
 Решенията са дадени в табличната част.
S04 Травма на черепномозъчните нерви
S05 Травма на окото и очната орбита
S06 Вътречерепна травма
Тук се включват мозъчно сътресение, травматичен церебрален едем, дифузна и огнищна травма на главния мозък, 
епидурален кръвоизлив, травматичен субдурален и субарахноидален кръвоизлив, вътречерепна травма с продължително 
коматозно състояние, травматична интракраниална хеморагия.
 Травми с близка давност, когато възстановителният процес е несигурен или незавършен, се решават, както следва:
S06.0 Мозъчно сътресение – прекаралите комоцио церебри с давност до шест месеца по графи 2, 3, 4 и 5 се решават като 
годни след излекуване. 
Към тези рубрики се отнасят всички травми на ЦНС независимо дали на преден план изпъкват неврологични симптоми 
(парализа, координационни, сетивни, вегетативни и други смущения), или остатъчни психични разстройства. При тежки 
увреждания с резки смущения в движението, в сетивата и вегетативната функция, които не са се поддали на лечение, се 
признава негодност (травмена епилепсия, травмен паркинсонизъм, хеми- и параплегии и други).
Лицата без клинични и параклинични данни за остатъчни явления (неврозоподобни състояния) могат да бъдат решавани 
годни.
Контузията на мозъка бива: лека, средна и тежка степен. 
 По графа 1 негодни, по графи 2, 3, 4 и 5 са годни след излекуване.
При средната степен на мозъчната контузия по графа 1 – негодни, по графи 2, 3, 4 и 5 – годни след излекуване.
 При тежката степен на мозъчната контузия по графа 1 – негодни, по графа 2, 3, 4 и 5 – годни след излекуване.
При наличието на психични смущения решенията се вземат и по рубрика F07.2.
Решенията са дадени в табличната част.
S12, S22, S32 Счупване на гръбначния стълб – закрито или открито на ниво шиен, гръден и лумбосакрален отдел на 
гръбначния стълб. Тук се включван травматичните увреждания на прешлените без засягане на гръбначния мозък и нервите. 
Решението е в зависимост от тежестта на увреждане на двигателната функция.
S14, S24, S34 Травми на нервите и гръбначния мозък
S44, S54, S64, S74, S84, S94 Травми на периферните нерви
При увреждане на нервите и нервните сплитове решението зависи от степента на нарушената проводимост (пълно 
анатомично прекъсване, ръбцови прекъсвания) и от възможността тя да бъде възстановена. При тежки масивни увреждания, 
които водят до резки смущения в движенията, сетивността и трофиката, когато те не подлежат на неврохирургично и друго 
лечение или когато това лечение се е оказвало неефикасно (унищожаване на голяма част от нервния ствол или масивни 
неотстраними сраствания), при упорити невралгии и рязко изразени каузалгични болки, при настъпили големи атрофии 
се взема решение за негодност по всички графи по буква „а“. При травми на нервите с изразени нарушения на функцията, 
при които се очаква възстановяване, се вземат следните решения по годността по буква „б“: по графа 1 – негодни, по графи 
2, 3, 4 и 5 – годни след излекуване.
При увреждания на периферната нервна система, когато липсват подчертани смущения във функциите, особено когато 
не са засегнали изразено хващането и ходенето и няма силни болеви и трофични смущения, например частични парези, 
експертното решение се взема по буква „б“ – по графа 1 негодни, а по графи 2, 3, 4, 5 годни след излекуване. 
Решенията са дадени в табличната част.
Травми на шията  (S10-S19) 
Травми на гръдния кош (S20-S29) 
Травми на корема, долната част на гърба, поясния отдел на гръбначния стълб и таза (S30-S39) 
Травми на раменния пояс и мишницата (S40-S49) 
Травми на лакътя и предмишницата (S50-S59) 
Травми на дланта и китката (S60-S69) 
S68.0 Травматична ампутация на палеца на ръката (пълна) (частична), S68.1 Травматична ампутация на друг пръст на 
ръката (пълна) (частична), S68.2 Травматична ампутация на два и повече пръсти на ръката (пълна) (частична).